OpenLLM-France/wikimedia huggingface dataset:
# Rural Retreat

Rural Retreat és una població dels Estats Units a l'estat de Virgínia. Segons el cens del 2000 tenia 1.350 habitants.

## Demografia

Segons el cens del 2000, Rural Retreat tenia 1.350 habitants, 570 habitatges, i 399 famílies. La densitat de població era de 231,7 habitants per km².
Dels 570 habitatges en un 29,6% hi vivien nens de menys de 18 anys, en un 56,1% hi vivien parelles casades, en un 11,6% dones solteres, i en un 30% no eren unitats familiars. En el 25,4% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,7% tenia menys de 18 anys, un 9,7% entre 18 i 24, un 27,7% entre 25 i 44, un 23,6% de 45 a 60 i un 16,3% 65 anys o més.
L'edat mediana era de 38 anys. Per cada 100 dones de 18 o més anys hi havia 85,3 homes.
La renda mediana per habitatge era de 29.141$ i la renda mediana per família de 41.776$. Els homes tenien una renda mediana de 27.198$ mentre que les dones 21.128$. La renda per capita de la població era de 15.993$. Entorn del 7,7% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rural Retreat». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Rural Retreat». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Ruqayya bint Muhàmmad

Ruqayya bint Muhàmmad (àrab: رقية بنت محمد, Ruqayya bint Muḥammad) (la Meca, c. 598 - Medina, 14 de març de 624) fou filla del profeta Mahoma i de Khadija.
Juntament amb la seva germana Umm-Kulthum foren promeses a dos fills d'Abu-Làhab que després les van repudiar quan Mahoma va començar la seva missió profètica. Llavors Ruqayya es va casar amb Uthman ibn Affan a qui va seguir a Etiòpia i amb qui en va retornar abans de l'Hègira. Va emigrar a Medina amb el seu marit. Va morir el 624. Va deixar un fill, Abd-Al·lah ibn Uthman, que va morir uns anys després que ella a causa de la picada a l'ull que li va fer un gall.

## Bibliografia

* Encyclopaedia of Islam, Brill Publishers, Leiden, s.v. "Ruḳayya".
# Rosoy

«Rosoy» té aquests significats:
* Rosoy (Oise)
* Rosoy (Yonne)
* Rosoy-en-Multien municipi francès al departament de l'Oise
# Clatrat

Un clatrat (del grec klethra, «barres») és una substància química, format per una xarxa d'un tipus de molècula, que atrapa i conté un segon tipus de molècula.
Per exemple, l'aigua, és capaç en certes condicions de formar una estructura capaç de contenir un gas. L'aigua congelada en certes condicions, pot crear unes cel·les, capaces de contenir molècules de gas, enllaçades amb l'aigua mitjançant pont d'hidrogen. Força gasos de baixa massa molecular (O₂, N₂, CO₂, CH₄, H₂S, argó, criptó, xenó, etc.) formen clatrats en certes condicions de pressió i temperatura. Aquestes cel·les són inestables si estan buides, col·lapsant-se per a formar gel convencional. Es creu que alguns compostos en el fons marí, mantenen atrapades grans quantitats del gas metà en configuracions similars. S'estan investigant les possibles propietats semiconductores i superconductores dels clatrats de silici.

## Referències

* ↑ «Clatrat». Gran Enciclopèdia Catalana. Barcelona: Grup Enciclopèdia Catalana.
# Clatell

El bescoll, batcoll, clatell, clotell, nuca, tos o més cultament, occípit és la part posterior del coll. En anatomia topogràfica, la delimiten per dalt una línia que passa per l'occípit (protuberància de l'os occipital) i per baix una altra que passa per l'apòfisi espinosa de la setena vèrtebra cervical (que fa un bony per la part baixa del coll i per darrere). L'esquelet del clatell és format per les vèrtebres cervicals, que són recobertes per nombrosos músculs disposats en diferents plans musculars. En molts mamífers, el clatell és un lloc on la pell del coll es laxa, una zona poc sensible de la pell perquè la mare pugui portar els seus petits, mantenint el coll entre les dents.
La nuca és de vegades un objectiu de pírcing. En la cultura tradicional japonesa, el clatell (conegut en l'idioma japonès com unaji 项) va ser una de les poques zones del cos (excepte la cara i les mans) que va deixar al descobert el vestit de la dona. El clatell d'una dona produïa (i produeix) una forta atracció a molts homes japonesos.

## Bibliografia

* Diccionari Enciclopèdic de Medicina
* Kittredge Cherry, Womansword: What Japanese Words Say about Women, (ISBN 4-7700-1655-7

## Referències

* ↑ «tos». Diccionari de la llengua catalana. Institut d'Estudis Catalans.
* ↑ «tos». Diccionari normatiu valencià. Acadèmia Valenciana de la Llengua.
# Owatonna

Owatonna és una població dels Estats Units a l'estat de Minnesota. Segons el cens del 2000 tenia 24.533 habitants.

## Demografia

Segons el cens del 2000, Owatonna tenia 22.434 habitants, 8.704 habitatges, i 5.936 famílies. La densitat de població era de 687,4 habitants per km².
Dels 8.704 habitatges en un 35,4% hi vivien nens de menys de 18 anys, en un 56,5% hi vivien parelles casades, en un 8,4% dones solteres, i en un 31,8% no eren unitats familiars. En el 26,6% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,1% tenia menys de 18 anys, un 8,4% entre 18 i 24, un 29,8% entre 25 i 44, un 20,8% de 45 a 60 i un 12,9% 65 anys o més.
L'edat mediana era de 35 anys. Per cada 100 dones de 18 o més anys hi havia 90,5 homes.
La renda mediana per habitatge era de 45.660 $ i la renda mediana per família de 54.883 $. Els homes tenien una renda mediana de 37.691 $ mentre que les dones 25.511 $. La renda per capita de la població era de 20.513 $. Entorn del 4,3% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Owatonna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Owatonna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Vol 253 de Northwest Airlines

El vol 253 de Northwest Airlines fou un vol internacional entre l'Aeroport d'Amsterdam-Schiphol (Països Baixos) a l'Aeroport Internacional de Detroit (Estats Units). Fou l'escenari d'un atemptat fallit d'Al-Qaida el 25 de desembre del 2009, quan un passatger intentà detonar explosius químics que portava cosits a la roba interior. Els altres passatgers i la tripulació aconseguiren reduir el terrorista i l'Airbus A330 que operava el vol pogué aterrar sense més problemes.

## Referències

* ↑ «Passengers Took Plane's Survival into Own Hands» (en anglès). The New York Times, 26-12-2009.
* ↑ Boudette, E. Neal; Andy Pasztor; Peter Spiegel «Bomb Attempt Made on U.S.-Bound Flight» (en anglès). Dow Jones & Company, Inc, 26-12-2009.
# Província d'Utrecht

La província d'Utrecht, és la província més petita dels Països Baixos, localitzada al centre del país. N'és capital la ciutat homònima, Utrecht.
Amb un producte interior brut per capita de més del 50% de la mitjana de la Unió Europea, és la província més rica del país Arxivat 2005-02-23 a Wayback Machine..
La seva meitat occidental constitueix, juntament amb el sud d'Holanda Septentrional i el nord d'Holanda Meridional, el Randstad.

## Història

El territori coincideix aproximadament amb el de la província històrica de la senyoria d'Utrecht.

## Administració
### Estats Provincials

Aquests són els resultats de les eleccions als Estats Provincials el 2003 i 2007, i a les eleccions generals neerlandeses el 2006 a la Província d'Utrecht
Eleccions als Estats Provincials 2003-2007 :
| | 2003 | 2003 | 2007 | 2007 |
| Partit | % | Regidors | % | Regidors |
| CDA | 24,0 | 16 | 22,4 | 11 |
| VVD | 20,7 | 14 | 20,1 | 10 |
| PvdA | 21,1 | 14 | 15,8 | 8 |
| SP | 5,6 | 3 | 11,7 | 5 |
| GroenLinks | 9,9 | 6 | 9,1 | 4 |
| ChristenUnie | 5,6 | 3 | 8,9 | 4 |
| D66 | 5,9 | 4 | 4,0 | 2 |
| SGP | 3,6 | 2 | 3,2 | 1 |
| PvdD | - | - | 2,7 | 1 |
| Mooi Utrecht | - | - | 2,1 | 1 |
| LPF | 2,3 | 1 | - | - |
| Total | 50,9 | 63 | 49,9 | 47 |
Eleccions generals de 2006 :
| Partit | % | +/- (2003) |
| CDA | 26,8 | - 0,5 |
| PvdA | 18,7 | - 4,8 |
| VVD | 16,7 | - 3,7 |
| SP | 13,2 | + 7,3 |
| GroenLinks | 6,5 | - 0,2 |
| ChristenUnie | 5,5 | + 2,4 |
| PVV | 5,1 | - |
| D66 | 2,7 | - 2,5 |
| SGP | 2,0 | - 0,1 |
| PvdD | 1,9 | + 1,4 |
| LPF | 0,2 | - 4,6 |
| Total | 82,9 | - 0,1 |

## Enllaços externs

* Província d'Utrecht - Lloc web oficial
# Neomerinthe beanorum

Neomerinthe beanorum és una espècie de peix pertanyent a la família dels escorpènids.

## Descripció

* Fa 15,5 cm de llargària màxima.
* Nombre de vèrtebres: 24.

## Hàbitat

És un peix marí, demersal i de clima tropical que viu entre 92-375 m de fondària.

## Distribució geogràfica

Es troba a les Antilles, incloent-hi Cuba.

## Observacions

És verinós per als humans.

## Referències

* ↑ Fowler H. W., 1935. Description of a new scorpaenoid fish (Neomerinthe hemingwayi) from off New Jersey. Proc. Acad. Nat. Sci. Phila. v. 87. 41-43.
* ↑ uBio (anglès)
* ↑ Evermann, B. W. & Marsh, M. C., 1900. The fishes of Porto Rico. Bulletin of the U. S. Fish Commission v. 20 (pt 1) (for 1900): 49-350, Pls. 1-49.
* ↑ Catalogue of Life (anglès)
* 1 2 3 4 FishBase (anglès)
* ↑ Eschmeyer, W.N., 1969. A systematic review of the scorpionfishes of the Atlantic Ocean (Pisces, Scorpaenidae). Occ. Pap. Calif. Acad. Sci. (79): 130 p., 13 fig., 15 tab.
* ↑ Claro, R., 1994. Características generales de la ictiofauna. p. 55-70. A R. Claro (ed.) Ecología de los peces marinos de Cuba. Instituto de Oceanología Academia de Ciencias de Cuba i Centro de Investigaciones de Quintana Roo.
* ↑ Claro, R. i L.R. Parenti, 2001. The marine ichthyofauna of Cuba. p. 21-57. A: Claro, R., K.C. Lindeman i L.R. Parenti (eds) Ecology of the marine fishes of Cuba. Smithsonian Institution Press, Washington i Londres. 253p.
* ↑ Martin, F.D. i J.W. Patus, 1984. An annotated key to the Teleost fishes of Puerto Rico. Compendio Enciclopédico de los Recursos Nat. 5:1-191.
* ↑ Smith, W.L. i W.C. Wheeler, 2006. Venom evolution widespread in fishes: a phylogenetic rode map for the bioprospecting of piscine venoms. J. Hered. 97(3):206-217.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Hermann Kemper

Herman Kemper (Nortrup, 5 d'abril de 1892 - 13 de juliol de 1977) va ser un enginyer alemany, pioner en la levitació magnètica.
La seva gran aportació a l'enginyeria va ser idear el tren de levitació magnètica, patentat per ell mateix el 14 d'agost de 1934. La seva patent va ser utilitzada per a la construcció de la xarxa Transrapid.
El 1972 va rebre l'Orde del Mèrit de la República Federal d'Alemanya.

## Referències

* ↑ Patent DE643316:
* ↑ «Bekanntgabe von Verleihungen des Verdienstordens der Bundesrepublik Deutschland» (en alemany). Bundesanzeiger, 25, 71, 11-04-1973.
# Nothofagus antarctica

Nothofagus antarctica (Faig antàrtic; a Xile i Argentina anomenat Ñire o Ñirre), és un arbre caducifoli o un arbust natiu del sud de Xile i Argentina des de la latitud 36°S a Terra del Foc (latitud 56° S). El lloc més al sud on es troba és Illa Hoste, fent d'aquest l'arbre que creix més al sud de la Terra i forma el límit arbori per latitud sud. Creix sobretot en el bosc plujós.

## Descripció

Típicament arriba a fer 10-25 m d'alt i el tronc és prim. Les fulles són simples i alternades de 2-4.5 cm de llargada, de forma ovada a trinagular. Les flors són poc vistoses en aments. El fruit fa 6 mm i és aromàtic.
De Nothofagus moorei, d'Austràlia, també se'n diu "Faig antàrtic".

## Referències i enllaços externs

* Donoso, C. 2005. Árboles nativos de Chile. Guía de reconocimiento. Edición 4. Marisa Cuneo Ediciones, Valdivia, Chile. 136p.
* Hoffmann, Adriana. 1998. Flora Silvestre de Chile, Zona Central. Edición 4. Fundación Claudio Gay, Santiago. 254p.
* Rodríguez, R. & Quezada, M. 2003. Fagaceae. En C. Marticorena y R. Rodríguez [eds.], Flora de Chile Vol. 2(2), pp 64-76. Universidad de Concepción, Concepción.
* Aquí aquí i aquí Photos
* «Nothofagus antartica». Encyclopedia of Chilean Flora. [Consulta: 27 juny 2009].
* «Nothofagus antarctica». Chilebosque. Arxivat de l'original el 2020-07-27. [Consulta: 27 juny 2009].
* «Nothofagus antarctica, Description and images». Chileflora. [Consulta: 27 juny 2009].
* «Nothofagus antarctica at Crarae Gardens, Scotland». PlantenTuin Esveld. [Consulta: 27 juny 2009].
# Emilio Lehmberg Ruiz

Emilio Lehmberg Ruiz (Màlaga, 9 de novembre de 1905 - Las Rozas de Madrid, 24 d'agost de 1959) va ser un compositor i músic espanyol.
Fill d'un supervivent del naufragi del Gneisenau i d'una malaguenya, Lehmberg Ruiz va estudiar al Conservatori de Màlaga, continuant els seus estudis al Conservatori Nacional de Madrid, on fou deixeble de Leopoldo Querol i Conrado del Campo.
Va compondre peces per a piano, cant i piano, orquestra de cambra i orquestra simfònica amb un estil nacionalista musical andalús influït per Manuel de Falla. Durant la guerra civil espanyola va formar part de l'orquestra de la Guàrdia Republicana del Palau d'Oriente.
A més, va compondre sarsueles, bandes sonores per a cinema, el NO-DO, teatre i la Simfonia per a la festivitat de santa Cecilia, estrenada pòstumament. Els darrers anys de la seva vida va desenvolupar una malaltia mental i va morir atropellat per un tren de mercaderies. Té un carrer dedicat a Màlaga.

## Obres

* Impresiones del atardecer (Poema simfònic, 1931)
* Suite andaluza (1942)
* Neutralidad (banda sonora de pel·lícula, 1949)
* Lo verás y lo cantarás (1954) amb lletra de Tony Leblanc
* Cántame un pasodoble español (1955)

## Referències

* ↑ Emilio Lehmberg (1905-1959), a Historia de la Sinfonía
* ↑ Cincuenta años de la muerte del compositor Lehmberg Ruiz, Diario Sur, 20 d'agost de 2009
* ↑ Los 'Registros alemanes de Málaga', en el Museo Picasso a La Opinión de Màlaga
# Ernesto Ramon Fajarnés

Ernesto Ramon Fajarnés (Eivissa, 1933 - Eivissa, 15 d'octubre de 2019) va ser un tècnic turístic i cofundador de l'Escola de Turisme d'Eivissa el 1965, que va oferir als eivissencs la possibilitat d'accedir a la direcció de les empreses turístiques. En va ser professor fins que es va jubilar el 1999.
Fou director durant vint anys de l'Hotel Hacienda, i al llarg d'aquest temps el va transformar en el primer hotel de cinc estrelles d'Eivissa. Va ser president del Foment del Turisme durant quatre anys i membre del Comitè Executiu. Ha estat condecorat amb la Medalla de Plata al Mèrit Turístic, atorgada pel Ministeri d'Informació i Turisme durant la dictadura; amb la Medalla de Plata del Consell Insular d'Eivissa i Formentera, i amb la Medalla d'Or de la Ciutat d'Eivissa (Ajuntament d'Eivissa). També ha estat guardonat per l'Associació d'Escriptors de Turisme de Califòrnia i el 2006 va rebre el Premi Ramon Llull. El 2016 va rebre un dels premis de la Nit del Turisme.
És autor del llibre Historia del Turismo en Ibiza y Formentera 1900-2000.

## Referències

* ↑ Efe «Ernesto Ramón Fajarnés, Las Dalias y el Consell de Formentera, premios de Turismo» (en castellà). Diario de Ibiza, 09-09-2016.
* ↑ «50 Anys d'escola». Escola de Turisme, 2016. Arxivat de l'original el 2018-01-06. [Consulta: 5 gener 2017].
* ↑ «Ernesto Ramón». Escola de Turisme, 2016. [Consulta: 5 gener 2017].
* ↑ Ernest Ramon Fajarnés a l'Enciclopèdia d'Eivissa i Formentera
* ↑ Planas, E. «Entrega de premios en la Nit del Turisme» (en castellà). Última Hora, 01-10-2016.
* ↑ Historia del Turismo en Ibiza y Formentera : 1900-2000 (en castellà). Eivissa: Genial, 2000, p. 300. ISBN 849317680X.
* ↑ Cires, C. «Buenavista, un hostal con tradición» (en castellà). Periodico de Ibiza, 23-05-2010.
# Elsa Dorlin

Elsa Dorlin (1974) és una filòsofa francesa, professora de filosofia política i social al Departament de Ciència Política de la Universitat de París VIII.
La seva obra escrita se centra, especialment, en els estudis de gènere.
El 2009 rebé la medalla de bronze del CNRS (secció 35) per la seva obra sobre la filosofia de gènere i l'epistemologia feminista.
El 2018 rebé el premi Frantz Fannon pel llibre Se défendre : une philosophie de la violence per part de l'associació filosòfica caribenca.

## Obres destacades

* L'évidence de l'égalité des sexes : une philosophie oubliée au 17e siècle, Paris, L'Harmattan, 160 p., coll. « Bibliothèque du féminisme », 2001. ISBN 2-7475-0016-0
* La matrice de la race : généalogie sexuelle et coloniale de la nation française, Paris, La Découverte, coll. « Textes à l'appui / Genre et sexualité », 2006, 308 p. ISBN 9782707159052
* Sexe, genre et sexualités : introduction à la théorie féministe, Paris, PUF, coll. « Philosophies », 2008, 153 p. ISBN 9782130558897, ISBN 9782130636298
* Se défendre : une philosophie de la violence, Paris, La Découverte, 2017, 252 pages, http://www.editions-zones.fr/ ISBN 978-2355221101

## Referències

* ↑ «CNRS - CNRS bronze medals for 2009». Arxivat de l'original el 2019-01-08. [Consulta: 7 gener 2019].
* ↑ «Elsa Dorlin | CNRS». [Consulta: 7 gener 2019].
* ↑ «The Frantz Fanon Award». Arxivat de l'original el 2019-10-08. [Consulta: 14 octubre 2019].

## Enllaços externs

* «Dorlin, Elsa (1974-...)». IdREF, ?. [Consulta: 16 febrer 2017].
* «Presentació d'Elsa Dorlin a la pàgina de la Universitat de París VIII». Departament de Ciència Política, Universitat de París VIII, 30-05-2010. Arxivat de l'original el 2011-02-24. [Consulta: 16 febrer 2017].
# Ernest d'Àustria

Ernest d'Àustria (Viena, Sacre Imperi Romanogermànic 1553 - Brussel·les, Països Baixos espanyols 1595) fou un Arxiduc d'Àustria i príncep d'Hongria i de Bohèmia amb el doble tractament d'altesa reial i imperial. L'any 1594 esdevingué governador dels Països Baixos.

## Biografia

Nascut el dia 15 de juliol de l'any 1553 a Viena, era fill de l'emperador Maximilià II, emperador romanogermànic i de la infanta Maria d'Espanya. Ernest era net per via paterna de l'emperador Ferran I, emperador romanogermànic i de la princesa Anna d'Hongria i per via materna del rei Carles I d'Espanya i de la infanta Isabel de Portugal. Fou germà de Rodolf II i Mateu I del Sacre Imperi Romanogermànic, així com cunyat de Felip II de Castella i Carles IX de França.

## Joventut

Educat a la Cort castellana al costat del seu germà gran, l'arxiduc Rodolf II, emperador romanogermànic, el 1573 i, posteriorment, el 1587 fou el candidat que tant l'emperador com el rei d'Espanya recolzaren per ocupar el tron de Polònia.
L'any 1576 el seu pare el nomenà governador de l'Arxiducat d'Àustria on portà a terme una important activitat en favor de la Contrareforma. Posteriorment, l'any 1590 fou nomenat governador dels ducats d'Estíria, Caríntia i el de Carniola.
L'any 1594, el rei Felip II de Castella el nomenà Governador dels Països Baixos. Aquest nomenament marcava una fita important dintre de la seva carrera, ja que el govern dels Països Baixos espanyols era considerat un dels més complicat i alhora més prestigiosos de l'Europa dels segles xvi i xvii. Malgrat aquest fet, Ernest no pogué excercir el seu càrrec durant gaire temps, ja que l'any següent d'ésser nomenat morí a Brussel·les a l'edat de 42 anys.
# Emil Ernst August Tietze

Emil Ernst August Tietze (Breslau, 15 de juny de 1845 - Viena, 4 de març de 1931) va ser un geòleg. Nascut en el si d'una família benestant, el seu pare era un industrial del país. Estudià primer a la Universitat de Breslau i després a Tübingen les ciències naturals i la geologia. Després va tornar a Breslau, on va obtenir el seu doctorat sota la direcció de Ferdinand von Roemer.

## Enllaços externs

* http://www2.uibk.ac.at/downloads/oegg/Band_24_134_136.pdf Arxivat 2014-10-09 a Wayback Machine.
# Engyprosopon multisquama

Engyprosopon multisquama és un peix teleosti de la família dels bòtids i de l'ordre dels pleuronectiformes.

## Distribució geogràfica

Es troba des de les costes de Taiwan fins a les del Japó.

## Referències

* ↑ The Taxonomicon (anglès)
* ↑ FishBase (anglès)
# Engyprosopon longipterum

Engyprosopon longipterum és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 8,6 cm de llargària total.

## Distribució geogràfica

Es troba a les costes del Mar del Corall.

## Referències

* ↑ The Taxonomicon (anglès)
* 1 2 FishBase (anglès)